Nogle klæder sig lidt ud, køber en barnevogn til sine sager ugen inden, og så ruller man ellers afsted, og så går der et års tid, før man tænker på karneval igen. Men trupperne alkoholdet, karnevalskoloritterne og en tredje trup, der ikke har valgt sit navn endnu gør lidt mere ud af det end de fleste andre. Med kørende beerpong-bord, konfettikanoner og vogne med udstyr, der trækker 15.000 watt, så er karnevallet et af de punkter i kalenderen, der fylder rigtig meget - allerede fra februar måned. Aalborg Karneval har været i gang siden fredag aften d. 19. maj med den internationale parade. Lørdag d. 20. maj var der børnekarneval. På lørdag d. 27. maj er det så det helt store karneval, hvor det forventes at 70.000 mennesker fester gennem gaderne, og omkring 100.000 kommer i er tilskuere.

Referat:
Aalborg Karneval løber af stablen på lørdag med mange tusinde mennesker udklædt i Aalborgs gader. Vi har besøgt tre hold, der gør ekstra meget ud af det.